**Podlimitná zákazka bez eTrhoviska**

**na uskutočnenie stavebných prác**

**SÚŤAŽNÉ PODKLADY**

**Predmet zákazky:**

**„Revitalizácia mestského lesa - Borina v Nitre II“**

Obsah

[**1.** **Identifikácia verejného obstarávateľa** 3](#_Toc534468770)

[**2.** **Predmet zákazky** 3](#_Toc534468771)

[**3.** **Komplexnosť dodávky** 4](#_Toc534468772)

[**4.** **Variantné riešenie** 4](#_Toc534468773)

[**5.** **Zdroj finančných prostriedkov** 4](#_Toc534468774)

[**6.** **Požiadavky na štruktúru a obsah ceny v ponuke** 4](#_Toc534468775)

[**7.** **Miesto,  termín a spôsob realizácie predmetu zákazky** 5](#_Toc534468776)

[**8.** **Obhliadka miesta realizácie predmetu zákazky** 5](#_Toc534468777)

[**9.** **Skupina dodávateľov** 5](#_Toc534468778)

[**10.** **Komunikácia medzi verejným obstarávateľom a uchádzačmi alebo záujemcami** 6](#_Toc534468779)

[**11.** **Vysvetľovanie a doplnenie súťažných podkladov** 7](#_Toc534468780)

[**12.** **Všeobecné informácie k webovej aplikácií JOSEPHINE** 7](#_Toc534468781)

[**13.** **Lehota na predkladanie ponúk** 7](#_Toc534468782)

[**14.** **Lehota viazanosti ponuky** 8](#_Toc534468783)

[**15.** **Jazyk ponuky** 8](#_Toc534468784)

[**16.** **Náklady na ponuku** 8](#_Toc534468785)

[**17.** **Zábezpeka** 8](#_Toc534468786)

[**18.** **Vyhotovenie ponuky** 8](#_Toc534468787)

[**19.** **Spôsob predloženia ponuky** 9](#_Toc534468788)

[**20.** **Obsah ponuky** 10](#_Toc534468789)

[**21.** **Doplnenie, zmena a odvolanie ponuky** 11](#_Toc534468790)

[**22.** **Otváranie ponúk** 11](#_Toc534468791)

[**23.** **Vyhodnotenie ponúk** 11](#_Toc534468792)

[**24.** **Kritériá na vyhodnotenie ponúk** 12](#_Toc534468793)

[**25.** **Spôsob vyhodnotenia** 12](#_Toc534468794)

[**26.** **Oznámenie o výsledku vyhodnotenia ponúk a uzavretie zmluvy** 12](#_Toc534468795)

[**27.** **Podmienky poskytnutia súčinnosti k podpisu zmluvy** 12](#_Toc534468796)

[**28.** **Využitie subdodávateľov pri plnení zmluvy** 13](#_Toc534468797)

[**29.** **Dôvernosť procesu verejného obstarávania** 13](#_Toc534468798)

[**30.** **Súhlas so spracovaním osobných údajov** 14](#_Toc534468799)

[**31.** **Generálna klauzula** 14](#_Toc534468800)

[**32.** **Zrušenie postupu verejného obstarávania** 14](#_Toc534468801)

[**33.** **Zoznam príloh k súťažným podkladom** 14](#_Toc534468802)

**34. Opis predmetu zákazky** .........................................................................................................14

### **Identifikácia verejného obstarávateľa**

Názov: Mesto Nitra

IČO: 00308307

Sídlo: Štefánikova trieda 60, 950 06 Nitra

Kontaktná osoba: Ing. Miroslav Daniš

E-mail: [danis.miroslav@msunitra.sk](mailto:danis.miroslav@msunitra.sk)

Telefón: 0907 743 892

### **Predmet zákazky**

* 1. Predmetom zákazky je zhotovenie diela „Revitalizácia mestského lesa – Borina v Nitre II“ v rozsahu podľa projektovej dokumentácie (ďalej len „PD“), ktorá je v prílohe týchto súťažných podkladov a v nej popísanej stavebno-technickej dokumentácie.
  2. Verejný obstarávateľ si vyhradzuje právo neprijať ani jednu ponuku a neuzavrieť Zmluvu o dielo so žiadnym uchádzačom v prípade, že ceny diela s DPH uvádzané v ponukách presiahnu verejným obstarávateľom stanovenú predpokladanú hodnotu tejto zákazky, ktorá je uvedená vo výzve na predkladanie ponúk.
  3. Uchádzač je povinný pripraviť a vypracovať svoju ponuku s odbornou starostlivosťou, pričom musí vychádzať z podkladov a podmienok stanovených v týchto súťažných podkladoch a v priloženej projektovej dokumentácie.
  4. V prípade, že bude projektová dokumentácia / položka výkazu výmer odkazovať na konkrétneho výrobcu, výrobný postup, obchodné označenie, patent alebo typ, verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na rovnaké rozmerové, materiálové, architektonické, stavebno-technické vlastnosti, tepelnú a chemickú odolnosť, statické, požiarne, hygienické, konštrukčné a farebné vlastnosti, ktoré sú špecifikované v projektovej dokumentácii a vo výkaze výmer.
  5. Pri navrhovaní ekvivalentných materiálov / výrobkov musí uchádzač postupovať s odbornou starostlivosťou, pri ktorej musí zohľadniť pôvodný projektantom navrhovaný účel, plnú funkčnosť a zabezpečiť jeho dodržanie bez zmeny iných častí PD.
  6. Predložený ekvivalent nesmie vyžadovať iné vedľajšie náklady, ktoré by musel zabezpečiť verejný obstarávateľ v rámci súčinnosti viažucej sa k plneniu predmetu zmluvy, ktorá bude výsledkom verejného obstarávania a prijatím predloženého ekvivalentu nesmie dôjsť k zvýšeným priamym alebo nepriamym nákladom vyplývajúcim z užívania dodaného predmetu zmluvy.
  7. V prípade, že uchádzač pri spracovaní ceny predmetu zákazky použije ekvivalentné výrobky a zariadenia, predloží do ponuky aj „Prehľad ekvivalentných materiálov, výrobkov a zariadení“ použitých pri ocenení predmetu zákazky v členení podľa poskytnutého výkazu výmer, oddiel a číslo položky s uvedením ekvivalentnej dodávky. Uvedený prehľad bude tvoriť súčasť ponuky uchádzača. Ak uchádzač tento prehľad nevypracuje alebo niektorú položku do neho nezahrnie, bude verejný obstarávateľ mať za to, že uchádzač ocenil výrobky a zariadenia uvedené v poskytnutom výkaze výmer.
  8. V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály / výrobky lepších parametrov. Dôkaz o ich vhodnosti musí byť priložený v ponuke. Uchádzač je povinný s ponukou predložiť výrobný list tohto výrobku / materiálu, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v projektovej dokumentácii.
  9. Verejný obstarávateľ si vyhradzuje právo neakceptovať navrhovaný ekvivalentný výrobok. Pri návrhu na použitie iných ekvivalentných materiálov / výrobkov, ako sú uvedené v projektovej dokumentácii, je dôkazné bremeno o vhodnosti navrhnutého materiálu / výrobku na strane uchádzača.

### **Komplexnosť dodávky**

* 1. Predmet zákazky nie je rozdelený na časti. Verejný obstarávateľ neumožňuje rozdelenie predmetu zákazky a požaduje predloženie ponuky na celý predmet zákazky.

### **Variantné riešenie**

* 1. Verejný obstarávateľ neumožňuje predložiť variantné riešenie.
  2. Ak bude súčasťou ponuky variantné riešenie, variantné riešenie nebude zaradené do vyhodnotenia a bude sa naň hľadieť akoby nebolo predložené. Vyhodnotené bude iba požadované riešenie.

### **Zdroj finančných prostriedkov**

* 1. Predmet zákazky bude spolufinancovaný z európskych štrukturálnych a investičných fondov v rámci operačného programu uvedeného vo výzve na predkladanie ponúk.
  2. Verejný obstarávateľ neposkytuje preddavky.

### **Požiadavky na štruktúru a obsah ceny v ponuke**

* 1. Cena v ponuke za predmet zákazky musí byť stanovená podľa § 3 zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z. v znení neskorších predpisov a musí byť uvedená v EUR.
  2. Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa realizačnej projektovej dokumentácie, ktorá je prílohou č. 1 týchto súťažných podkladov a podľa požiadaviek uvedených v Zmluve o dielo, ktorá je prílohou č. 3 týchto súťažných podkladov.
  3. V cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov, vrátane nákladov na komunikáciu v súlade so špecifikáciou predmetu zákazky. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
  4. Pri určovaní cien jednotlivých položiek je potrebné venovať pozornosť všetkým prácam, zabudovaným materiálom a nadväzným činnostiam, ako aj od zhotoviteľa požadovaných úkonov a služieb podľa pokynov a podmienok, ktoré sú uvedené v predmete verejného obstarávania a v zmluve o dielo.
  5. Do ceny jednotlivých položiek je potrebné zahrnúť celkové náklady spojené so splnením predmetu zákazky a zmluvných podmienok, t.j. najmä náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov, všetky stroje, vybavenie a zariadenie potrebné k realizácii diela, ich používanie a údržbu, všetky drobné a pomocné práce, náklady súvisiace s likvidáciou odpadu, drobné a pomocné materiály, dozor a kontrolu zhotoviteľa, montáž, údržbu, bankové náklady, správne poplatky ako aj všetky všeobecné riziká, záväzky, náklady na opravy a údržbu v záručnej lehote, ďalej všetky služby, ktoré zabezpečujú realizáciu prác, dokončenie, individuálne odskúšanie, všeobecné riziká a zaistenie bezpečnosti práce, požiarnej ochrany a ochrany životného prostredia, spolupráca a koordinácia so subdodávateľmi.
  6. Do ceny diela musia byť zahrnuté i náklady na vykonanie všetkých kontrol, funkčných skúšok, aj skúšobných prevádzok, ak sú potrebné, vrátane vyhodnotenia a správ, vykonanie všetkých činností v súvislosti s preberacím konaním.
  7. Navrhnutá cena bude v ponuke v členení:
* celková cena diela v EUR bez DPH,
* sadzba DPH a výška DPH v EUR,
* celková cena diela v EUR vrátane DPH.

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

* 1. Pri vypĺňaní výkazu výmer je potrebné, aby uchádzač dodržal tieto zásady:
* musí uviesť jednotkovú cenu každej položky prác, použitého materiálu a služieb uvedených v súpise položiek,
* cena príslušnej položky práce, použitého materiálu alebo služby  je daná súčinom jednotkovej ceny a množstva uvedeného k danej položke,
* celková cena za všetky práce, použité materiály a služby súvisiace s predmetom zákazky je daná súčtom cien jednotlivých položiek použitých materiálov, prác a služieb,
* zaokrúhľovanie jednotkových cien a celkovej ceny na 2 desatinné miesta musí byť v zmysle matematických pravidiel.
  1. Jednotkové ceny z ponuky musia byť dodržané ako maximálne jednotkové ceny počas celého trvania zmluvy.
  2. V prípade, že ponuka nebude v súlade so zákonom o DPH, prípadne inými všeobecne záväznými právnymi predpismi, ktorých porušenie alebo nedodržanie by malo vplyv na konečnú cenu zákazky, bude uchádzač požiadaný o opravu. Takýto úkon sa nebude považovať za zmenu ponuky.
  3. V prípade, že cena navrhnutá uchádzačom nebude určená požadovaným spôsobom, ponuka uchádzača bude vylúčená z dôvodov nedodržania požiadaviek stanovených verejným obstarávateľom v týchto súťažných podkladoch.
  4. Uchádzačovi nevznikne nárok na úhradu dodatočných nákladov, ktoré si nezapočítal do ponuky na predmet zákazky.
  5. Verejný obstarávateľ výrazne apeluje na uchádzačov, aby si pozorne prečítali priloženú zmluvu, podľa ktorej bude prebiehať realizácia diela a podľa ktorej bude prebiehať aj financovanie diela.

### **Miesto,  termín a spôsob realizácie predmetu zákazky**

* 1. Miesto realizácie je uvedené vo výzve na predkladanie ponúk.
  2. Lehoty zhotovenia diela sa nachádzajú v priloženom návrhu zmluvy o dielo a dĺžka trvania zákazky je uvedená vo výzve na predkladanie ponúk.
  3. Úspešný uchádzač na základe výzvy od verejného obstarávateľa na poskytnutie súčinnosti k podpisu zmluvy predloží „Časový harmonogram zhotovenia Diela“ spracovaný podľa požiadaviek uvedených v Zmluve o dielo.

### **Obhliadka miesta realizácie predmetu zákazky**

* 1. Verejný obstarávateľ odporúča záujemcom vykonať obhliadku miesta realizácie predmetu zákazky, aby si sami overili a získali potrebné informácie, ktoré budú potrebné na prípravu a spracovanie ponuky. Túto obhliadku môže vykonať na základe individuálnej dohody v rámci prevádzkových možností verejného obstarávateľa. Výdavky spojené s obhliadkou miesta realizácie predmetu zákazky idú na ťarchu záujemcov.
  2. [V](file:///C:\Práca\NITRA_MŠ_Hôrka_NOVÉ-sep.2018\NITRA_MS_na_Horke_UPRAVENA_po_1.1.2019\V) prípade požiadavky o obhliadku miesta realizácie predmetu zákazky si môžu záujemcovia dohodnúť termín obhliadky prostredníctvom komunikácie uvedenej v bode 10 týchto súťažných podkladov.
  3. V prípade nejasností alebo potreby objasnenia akýchkoľvek nezrovnalostí zistených počas obhliadky miesta realizácie predmetu zákazky, postupuje záujemca v zmysle bodu 11, na mieste obhliadky nebudú zodpovedané otázky záujemcov (a to z dôvodu dodržania princípu rovnosti zaobchádzania), ale len sprístupnené miesto realizácie.

### **Skupina dodávateľov**

* 1. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne).
  2. Používaním pojmu „uchádzač“ v týchto súťažných podkladov sa myslí/zahŕňa aj pojem skupina uchádzačov.
  3. Ak ponuku predloží skupina dodávateľov v zmysle § 37 zákona o verejnom obstarávaní, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou.
  4. V prípade, že táto skupina dodávateľov bude úspešným uchádzačom, verejný obstarávateľ bude pred uzavretím zmluvy od tohto úspešného uchádzača požadovať za účelom zabezpečenia riadneho plnenia zmluvy, aby členovia tejto skupiny dodávateľov vytvorili medzi sebou právny vzťah, napr. podľa § 829 a nasl. zákona č. 40/1964 Zb. Občiansky zákonník v platnom znení – zmluva o združení, resp. obdobný právny vzťah podľa relevantných ustanovení súkromného práva.
  5. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ktorý člen skupiny dodávateľov je oprávnený za skupinu dodávateľov konať, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne. Originál alebo úradne overenú kópiu tejto zmluvy, resp. dokumentácie preukazujúcej vytvorenie právnych vzťahov medzi členmi skupiny dodávateľov, musí úspešný uchádzač poskytnúť verejnému obstarávateľovi najneskôr k momentu uzatvárania zmluvy.

### **Komunikácia medzi verejným obstarávateľom a uchádzačmi alebo záujemcami**

* 1. Poskytovanie vysvetlení, odovzdávanie podkladov a komunikácia (ďalej len „komunikácia“) medzi verejným obstarávateľom / záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
  2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené v súladu s Výkladovým stanoviskom Úradu pre verejné obstarávanie č. 3/2018.
  3. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t.j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  4. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný e-mail / e-maily bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  5. Ak je odosielateľom informácie záujemca/ uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.
  6. Všetky informácie o zákazke sú verejne prístupné na prehľade zákazky. Ak chce záujemca dostávať e-mailové notifikácie o prípadných aktualizáciách k danej zákazke, tak musí spĺňať jeden z týchto variantov: predložiť ponuku, stiahnuť dokumenty z prehľadu zákazky ako prihlásený uchádzač/záujemca, komunikovať komunikačným modulom, alebo zakliknúť tlačidlo **"ZAUJÍMA MA TO**". Preto odporúčame všetkým záujemcom, ktorí sa zatiaľ aktívne nezapojili do verejného obstarávania, aby zaklikli tlačidlo **"ZAUJÍMA MA TO"**(v pravej hornej časti obrazovky).
  7. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom (vrátane súťažných podkladov) / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v systéme JOSEPHINE.
  8. Verejný obstarávateľ dôrazne odporúča záujemcom, aby si pozorne prečítali zverejnený manuál JOSEPHINE – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore.

### **Vysvetľovanie a doplnenie súťažných podkladov**

* 1. Adresa stránky, kde je možný prístup k dokumentácii VO sa nachádza vo výzve na predkladanie ponúk. Rovnako, v profile verejného obstarávateľa zriadenom Úradom pre verejné obstarávanie pri danej zákazke je vo forme linku uvedená informácia o systéme JOSEPHINE, kde budú všetky informácie k dispozícii.
  2. V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.
  3. V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE podľa vyššie uvedených pravidiel komunikácie.
  4. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE, vrátane dokumentov súvisiacich s uplatnením námietok podľa § 170 zákona o verejnom obstarávaní.
  5. Hospodársky subjekt môže požiadať verejného obstarávateľa o vysvetlenie. Za včas doručenú požiadavku o vysvetlenie súťažných podkladov sa považuje požiadavka doručená verejnému obstarávateľovi do systému JOSEPHINE v termíne najneskôr 3 pracovné dni pred uplynutím lehoty na predkladanie ponúk. Po tejto lehote záujemcovi nezaniká právo požiadať o vysvetlenie súťažných podkladov, ale verejný obstarávateľ mu negarantuje doručenie vysvetlenia v lehote určenej zákonom.
  6. Verejný obstarávateľ požaduje, aby všetky prípadné vysvetlenia v tomto verejnom obstarávaní záujemcovia zapracovali do svojich ponúk.

### **Všeobecné informácie k webovej aplikácií JOSEPHINE**

* 1. JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>
  2. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

### - Microsoft Edge.

### **Lehota na predkladanie ponúk**

* 1. Ponuky musia byť doručené elektronicky do systému <https://josephine.proebiz.com> v lehote na predkladanie ponúk uvedenej vo výzve na predkladanie ponúk.
  2. Ponuka uchádzača predložená po uplynutí lehoty na predkladanie ponúk sa elektronicky neotvoría bude podľa zákona o verejnom obstarávaní vylúčená.
  3. Prípadné listinné ponuky doručené na adresu verejného obstarávateľa budú podľa zákona vylúčené (§ 49 ods. 4). Takéto ponuky sa uchádzačom nevracajú, sú súčasťou dokumentácie.

### **Lehota viazanosti ponuky**

* 1. Uchádzač je viazaný svojou ponukou od uplynutia lehoty na predkladanie ponúk až do uplynutia lehoty viazanosti ponúk stanovenej verejným obstarávateľom vo výzve na predkladanie ponúk.
  2. Lehota viazanosti ponúk je 12 mesiacov odo dňa uplynutia lehoty na predkladanie ponúk.

### **Jazyk ponuky**

* 1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku Slovenskej republiky (slovenský jazyk).
  2. Ak je doklad alebo dokument vyhotovený v inom jazyku, uchádzač postupuje podľa § 21 zákona o verejnom obstarávaní.

### **Náklady na ponuku**

* 1. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.
  2. Ponuky doručené na adresu verejného obstarávateľa a predložené v lehote na predkladanie ponúk sa uchádzačom nevracajú sú súčasťou dokumentácie.

### **Zábezpeka**

* 1. Zábezpeka ponuky sa nevyžaduje.

# **Vyhotovenie ponuky**

* 1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
  2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.
  3. Ponuka musí byť vyhotovená elektronicky v zmysle § 49 ods. 1 písm. a)zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
  4. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke „Ponuky a žiadosti“. Predloženú ponuku vidí uchádzač zobrazenú v záložke „Ponuky a žiadosti“ s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.
  5. Doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.
  6. Uchádzač môže predbežne nahradiť doklady určené verejným obstarávateľom na preukázanie splnenia podmienok účasti jednotným európskym dokumentom podľa § 39 zákona o verejnom obstarávaní alebo čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. V prípade použitia jednotného európskeho dokumentu na preukázanie splnenia podmienok účasti bude súčasťou jeho ponuky vyplnený jednotný európsky dokument, z ktorého musí byť jednoznačne zrejmé, že rozsahom, obsahom aj spôsobom spĺňa podmienky účasti preukazované jednotným európskym dokumentom ku dňu lehoty na predkladanie ponúk a je schopný túto skutočnosť preukázať. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej spôsobilosti alebo odbornej spôsobilosti prostredníctvom globálneho údaju uvedeného v oddiele α IV. časti jednotného európskeho dokumentu. Ak uchádzač použije čestné vyhlásenie, verejný obstarávateľ môže na účely zabezpečenia riadneho priebehu verejného obstarávania postupovať podľa § 39 ods. 6 zákona o verejnom obstarávaní.
  7. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v elektronickej forme prostredníctvom zaručenej konverzie alebo v inej primeranej forme s cieľom overiť originalitu dokladov.
  8. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu, ak je to podľa predchádzajúcich ustanovení potrebné).
  9. Ustanovenia zákona o verejnom obstarávaní týkajúce sa preukazovania splnenia podmienok účasti - osobného postavenia prostredníctvom zoznamu hospodárskych subjektov týmto nie sú dotknuté.

# **Spôsob predloženia ponuky**

* 1. Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
  2. Uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com>, a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.
  3. V prípade, že uchádzač predloží listinnú ponuku, verejný obstarávateľ na ňu nebude prihliadať.
  4. Uchádzač má možnosť registrovať sa do systému JOSEPHINE pomocou hesla aj pomocou občianskeho preukazu s elektronickým čipom a bezpečnostným osobnostným kódom (eID).
  5. **Predkladanie ponúk je umožnené iba autentifikovaným uchádzačom**. Autentifikáciu je možné vykonať týmito spôsobmi:
  6. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase **8.00** – **16.00** hod**.**
  7. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. **Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.**
  8. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. **Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.**
  9. prostredníctvom autentifikačného kódu, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na **tento úkon sú obvykle 3 pracovné dni** a je potrebné s touto **lehotou** počítať pri vkladaní ponuky.
  10. Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  11. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>.
  12. V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) tak, ako je uvedené v týchto súťažných podkladoch, a musí byť vyplnený elektronický formulár s celkovou cenou za predmet zákazky.
  13. Ak ponuka obsahuje dôverné informácie, uchádzač ich v ponuke viditeľne označí.
  14. Uchádzačom navrhovaná cena za požadovaný predmet zákazky, uvedená v ponuke uchádzača, bude vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s DPH (pri vkladaní do systému JOSEPHINE označená ako „Celková cena (kritérium hodnotenia)“). Uchádzač zároveň nahrá do systému aj vyplnený položkový výkaz výmer vo formáte „.xls“, ktorý bude obsahovať rovnaký návrh na plnenie kritérií ako ten, ktorý je ním vložený do systému JOSEPHINE.
  15. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidla „Stiahnuť ponuku“ a predložením novej ponuky).

# **Obsah ponuky**

* 1. Ponuka predložená uchádzačom musí obsahovať doklady, dokumenty a vyhlásenia podľa týchto súťažných podkladov vo forme uvedenej v týchto súťažných podkladoch a vo výzve na predkladanie ponúk doplnené tak, ako je to stanovené v týchto bodoch súťažných podkladov. Ponuka môže byť tvorená jedným „.pdf“ dokumentom obsahujúcim všetky informácie podľa bodu 20.2 týchto súťažných podkladov alebo môže byť ponuka tvorená viacerými samostatnými „.pdf“ dokumentmi podľa bodu 20.2. týchto súťažných podkladov (systém Josephine umožní nahrať do ponuky jeden súhrnný dokument aj viacero dokumentov samostatne).
  2. Ponuka sa predkladá tak, aby obsahovala nasledovné dokumenty a doklady:
     1. **Identifikačné údaje o uchádzačovi, resp. členoch skupiny dodávateľov, ak je to relevantné;**

t.j. obchodný názov a sídlo alebo miesto podnikania, meno, priezvisko a funkcia štatutárneho orgánu, IČO, DIČ, IČ DPH, bankové spojenie (názov, adresa a sídlo peňažného ústavu), číslo účtu, meno a priezvisko kontaktnej osoby, telefónny kontakt a e-mailová adresa;

* + 1. **Návrh zmluvy o dielo** (podpísaný štatutárnym orgánom uchádzača alebo osobou oprávnenou konať za uchádzača, resp. za skupinu dodávateľov), ktorý bude v súlade s prílohou č. 3 týchto súťažných podkladov (bez príloh zmluvy);
    2. **Rozpočet diela** (Ocenený výkaz výmer – v prílohe týchto súťažných podkladov môže byť označený aj ako „zadanie“) **s uvedením cien za zhotovenie Diela** (podpísaný štatutárnym orgánom uchádzača alebo osobou oprávnenou konať za uchádzača, resp. za skupinu dodávateľova oskenovaný vo formáte „.pdf“ a samotný rozpočet predloží v strojovo čitateľnom formáte „.xls”), ktorý bude v súlade s bodom 6 týchto súťažných podkladov a s prílohou č. 2 týchto súťažných podkladov;
    3. **Prehľad ekvivalentných materiálov, výrobkov a zariadení, ak je potrebný,**

ktorý bude spracovaný podľa informácií uvedených v bode 1 týchto súťažných podkladov;

* + 1. **Samostatný očíslovaný zoznam technických listov k ponúknutým ekvivalentom,**

alebo iných vhodných dokumentov, **ak sú potrebné**, ktorými bude uchádzač preukazovať požadované technické a funkčné vlastnosti ekvivalentných výrobkov, vrátane podrobných špecifikácií;

* + 1. **Ďalšie dokumenty a doklady a odôvodnenia, ak sú potrebné,**

preukazujúce opodstatnenosť a správnosť uchádzačom navrhnutého ekvivalentného výrobku/materiálu a jeho vplyvu na ďalšie položky vo výkaze výmer a projektovej dokumentácii.

* + 1. **Návrh na plnenie kritérií** (elektronicky vyplnený v systéme JOSEPHINE)

*- elektronicky vyplniť v systéme JOSEPHINE ako súčasť ponuky;*

* + 1. **Doklady a dokumenty**, ktorými uchádzač preukáže splnenie podmienok účasti uvedených vo výzve na predkladanie ponúkv oddiely III. Osobné postavenie, ekonomické, finančné a technické informácie, **alebo** jednotný európsky dokument **podľa § 39** zákona o verejnom obstarávaní **alebo** čestné vyhlásenie podľa § 114 ods. 1 zákona o verejnom obstarávaní.
    2. Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil, a to v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené (informácie podľa § 49 ods. 5 zákona o verejnom obstarávaní).

# **Doplnenie, zmena a odvolanie ponuky**

* 1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

# **Otváranie ponúk**

* 1. Verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk. Na otváraní môže byť uchádzač zastúpený štatutárnym orgánom alebo členom štatutárneho orgánu uchádzača alebo osobou splnomocnenou uchádzačom na jeho zastupovanie. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba), sa preukáže na otváraní ponúk preukazom totožnosti (identifikačným dokladom). V prípade, že príde iná osoba, táto osoba je povinná predložiť okrem identifikačného dokladu aj písomné splnomocnenie od osoby oprávnenej konať za uchádzača. V prípade predloženia ponuky skupinou uchádzačov sa toto pravidlo použije vo vzťahu k osobe, ktorá je oprávnená konať v mene skupiny uchádzačov.
  2. Otváranie ponúk sa uskutoční v mieste a čase uvedenom vo výzve na predkladanie ponúk.

# **Vyhodnotenie ponúk**

* 1. Komisia bude pri vyhodnotení ponúk postupovať v súlade so zákonom o verejnom obstarávaní.
  2. V zmysle § 112 ods. 6 zákona o verejnom obstarávaní vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.
  3. Komunikácia medzi uchádzačom/uchádzačmi a verejným obstarávateľom počas vyhodnotenia ponúk a vyhodnotenia splnenia podmienok účasti bude prebiehať podľa bodu 10 týchto súťažných podkladov.
  4. V prípade, ak ponuka bude obsahovať inú sadzbu DPH, aká je používaná na území SR, komisia odpočíta uchádzačom uvedenú hodnotu DPH od celkovej ceny a pripočíta k cene bez DPH platnú sadzbu DPH používanú na území SR. Takýto úkon sa nepovažuje za zmenu ponuky. V prípade identifikovania rozdielnych návrhov na plnenie v ponuke uchádzača (napr. iný návrh v zmluve a iný návrh vo formulári v systéme JOSEPHINE) bude komisia postupovať v súlade s výkladovým stanoviskom Úradu pre verejné obstarávanie č. 5/2016.
  5. Ak je uchádzač platcom DPH v Slovenskej republike, bude sa hodnotiť celková cena s DPH.
  6. Ak uchádzač nie je platiteľom DPH a uvedie cenu bez DPH, bude sa hodnotiť cena celkom, v ktorej nebude započítaná DPH. Verejný obstarávateľ upozorňuje, že v prípade, ak sa úspešný uchádzač, ktorý v ponuke uviedol, že po uzatvorení zmluvy nebude platiteľom DPH, stane po predložení ponuky alebo po uzatvorení zmluvy platiteľom DPH, nemá nárok na zvýšenie ceny o hodnotu DPH.

# **Kritériá na vyhodnotenie ponúk**

* 1. Kritériom na vyhodnotenie ponúk je najnižšia celková cena diela vrátane DPH.
  2. Verejný obstarávateľ upozorňuje, že v prípade, ak úspešný uchádzač, ktorý v ponuke uviedol, že po uzatvorení zmluvy o dielo nebude platiteľom DPH, sa stane po predložení ponuky alebo po uzavretí zmluvy o dielo platiteľom DPH, nemá nárok na zvýšenie ceny o hodnotu DPH.

# **Spôsob vyhodnotenia**

* 1. Verejný obstarávateľ si v súlade so zákonom o verejnom obstarávaní vyhradzuje právo neprijať tú ponuku, ktorá presahuje ním stanovenú predpokladanú hodnotu zákazky.
  2. Spôsob uplatnenia kritéria:
  + Podľa stanovených pravidiel uplatnenia kritéria budú ponuky hodnotené za celý predmet zákazky.
  + Poradie ponúk bude určené vzostupne od najnižšej po najvyššiu ponúkanú cenu.
  + Na prvom mieste sa umiestni ponuka uchádzača s najnižšou ponúkanou celkovou cenou za dielo vrátane DPH.

# **Oznámenie o výsledku vyhodnotenia ponúk a uzavretie zmluvy**

* 1. Po vyhodnotení ponúk na základe kritérií na hodnotenie ponúk komisia vyhodnotí u uchádzača, ktorý sa umiestnil na prvom mieste v poradí, splnenie podmienok účasti a požiadaviek na predmet zákazky v súlade s primeranými ustanoveniami § 55 ods. 1, § 40 a § 53 zákona o verejnom obstarávaní.
  2. Úspešným uchádzačom v tomto verejnom obstarávaní sa stane uchádzač, ktorého určí komisia za úspešného na základe splnenia požiadaviek verejného obstarávateľa na predmet zákazky, na základe vyhodnotenia kritéria najnižšej predloženej ceny a na základe splnenia podmienok účasti.
  3. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy s úspešným uchádzačom tak, aby mohla byť uzavretá podľa   
     § 56 zákona o verejnom obstarávaní, ak bol na jej uzatvorenie písomne vyzvaný.
  4. Verejný obstarávateľ pristúpi k uzavretiu zmluvy v súlade s § 56 zákona o verejnom obstarávaní po uplynutí zákonom stanovených lehôt a po úspešnom ukončení prípadnej kontroly zo strany poskytovateľa nenávratného finančného príspevku (Riadiaceho orgánu pre IROP).

# **Podmienky poskytnutia súčinnosti k podpisu zmluvy**

* 1. Za poskytnutie riadnej súčinnosti potrebnej na uzavretie zmluvy sa považuje:
     1. Zabezpečenie právoplatného zápisu do registra partnerov verejného sektora v zmysle zákona č. 315/2016 Z. z.. Tento zápis sa vzťahuje na všetky osoby podľa § 11 zákona o verejnom obstarávaní v nadväznosti na zák. č. 315/2016 Z. z., a to aj vo vzťahu k subdodávateľom, na ktorých sa podľa citovaného zákona táto povinnosť vzťahuje.
     2. Predloženie zoznamu subdodávateľov podľa bodu 28 týchto súťažných podkladov
     3. Zloženie zmluvnej zábezpeky podľa pokynov uvedených v Zmluve o dielo.
     4. Predloženie Časového harmonogramu zhotovenia diela (podpísaný štatutárnym orgánom uchádzača alebo osobou oprávnenou konať za uchádzača, resp. za skupinu dodávateľov), vo forme podrobného grafického a vecného znázornenia po jednotlivých pracovných položkách s množstvom pracovníkov na nich nasadených, rozpracovanom na jednotlivé týždne uskutočnenia prác v nadväznosti na dodržanie technologických postupov podľa platnej legislatívy Slovenskej republiky a platných technických noriem. Časový harmonogram je dodávateľ povinný predložiť po jednotlivých stavebných oddieloch za časovú jednotku kalendárny mesiac a po jednotlivých položkách za časovú jednotku týždeň s uvedením technologických postupov uskutočňovaných prác.
  2. Vyzvaný uchádzač v lehote určenej vo výzve doručí verejnému obstarávateľovi podpísanú zmluvu o dielo v príslušnom počte vyhotovení a vyššie uvedené doklady. Návrh zmluvy, ktorý je súčasťou súťažných podkladov je záväzný a nie je možné ho nijako meniť, to neplatí pre úpravy chýb v písaní (pravopisné chyby, preklepy, medzery v texte a pod.), ktoré nemenia význam konkrétnych ustanovení. Vyzvaný uchádzač doplní do zmluvy svoje identifikačné údaje, ponúknuté ceny, ktoré zodpovedajú predloženej ponuke, informácie týkajúce sa subdodávateľov a ostatné požadované informácie.
  3. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom alebo uchádzačmi.

# **Využitie subdodávateľov pri plnení zmluvy**

* 1. Verejný obstarávateľ bude na účely overenia zákonnej podmienky v § 11 zákona o verejnom obstarávaní rozlišovať:
     1. osoby podľa § 2 ods. 5 písm. e) zákona o verejnom obstarávaní, ktoré majú povinnosť sa zapísať do registra partnerov verejného sektora, a
     2. osoby podľa § 2 ods. 1 písm. a) bod 7 zákona č. 315/2016 Z.z. spĺňajúce limity uvedené v § 2 zákona č. 315/2016 Z.z.
  2. Verejný obstarávateľ bude na účely plnenia zmluvy vyžadovať v zmluve údaje o:
     1. subdodávateľoch podľa § 2 ods. 5 písm. e) zákona o verejnom obstarávaní, ktorých plnenie pozostáva z poskytovania služby alebo realizovania určitých stavebných prác bez ohľadu na rozsah ich plnenia a
     2. subdodávateľoch podľa § 2 ods. 1 písm. a) bod 7 zákona č. 315/2016 Z. z. spĺňajúcich limity uvedené v § 2 zákona č. 315/2016 Z. z., a to z dôvodu splnenia si povinnosti overenia zápisu v registri partnerov verejného sektora.
  3. Verejný obstarávateľ nevyžaduje v ponuke uviesť zoznam subdodávateľov, ktorí sú uchádzačovi známi v čase predkladania ponuky. Najneskôr v momente uzatvorenia zmluvy, ktorá je výsledkom tohto verejného obstarávania, predloží úspešný uchádzač zoznam všetkých subdodávateľov, ktorí sa budú podieľať na plnení zmluvy. Zoznam známych subdodávateľov je prílohou zmluvy o dielo a je potrebné v ňom uviesť požadované údaje o subdodávateľoch. Verejný obstarávateľ nevyžaduje tieto údaje o dodávateľoch tovarov, ktoré úspešný uchádzač použije na plnenie zmluvy.
  4. Verejný obstarávateľ vyžaduje od subdodávateľov, aby disponovali oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní. Táto skutočnosť sa preukazuje podľa pravidiel uvedených v zmluve o dielo. To neplatí pre subdodávateľov, ktorých kapacity alebo zdroje boli využívané k preukázaniu splnenia podmienok účasti. Tieto osoby musia spĺňať v plnom rozsahu požiadavky podľa§ 32 zákona o verejnom obstarávaní.
  5. Všetky pravidlá týkajúce sa zmeny subdodávateľa sa nachádzajú v návrhu zmluvy o dielo.

# **Dôvernosť procesu verejného obstarávania**

* 1. Členovia komisie na vyhodnotenie ponúk a zodpovedné osoby verejného obstarávateľa nesmú počas prebiehajúcej súťaže poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám, to neplatí pre osoby zabezpečujúce proces verejného obstarávania.
  2. Verejný obstarávateľ neposkytne informácie týkajúce sa zadávania zákazky, uzavierania zmluvy, ak by ich poskytnutie bolo v rozpore so zákonom, s verejným záujmom alebo by mohlo poškodiť oprávnené záujmy iných osôb, alebo by bránilo čestnej hospodárskej súťaži.
  3. Verejný obstarávateľ je povinný zachovávať mlčanlivosť o obchodnom tajomstve a o informáciách označených ako dôverné, ktoré mu uchádzač poskytol; na tento účel uchádzač označí, ktoré skutočnosti sú obchodným tajomstvom. Za dôverné informácie je na účely tohto zákona možné označiť výhradne technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ustanoveniami prvej a druhej vety nie sú dotknuté ustanovenia zákona, ukladajúce povinnosť verejného obstarávateľa oznamovať či zasielať úradu dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa osobitného predpisu.
  4. Uchádzač, ktorého ponuka bude prijatá a s ktorým bude uzavretá zmluva (ďalej aj „dodávateľ“), ako aj akýkoľvek iný subjekt, s ktorým je/bude dodávateľ prepojený alebo ku ktorému je/bude pridružený (ďalej len „pridružený podnik“), pripadne jeho dodávatelia vo vzťahu k plneniu uzavretej zmluvy (ďalej len „subdodávateľ“), vrátane ich pracovníkov, budú povinní dodržiavať mlčanlivosť vo vzťahu ku skutočnostiam, zisteným počas plnenia

zmluvy/platnosti zmluvy, resp. súvisiace s predmetom plnenia zmluvy. Všetky dokumenty, ktoré dodávateľ od verejného obstarávateľa obdrží, vyhotoví podľa požiadaviek verejného obstarávateľa a v súlade s uzavretou zmluvou, budú dôverné a nebude možne ich použiť bez predchádzajúceho súhlasu verejného obstarávateľa.

# **Súhlas so spracovaním osobných údajov**

* 1. V súvislosti so zadávaním tejto zákazky bude verejný obstarávateľ spracovávať osobné údaje fyzických osôb uvedených v ponuke každého uchádzača, ktorý predložil ponuku v lehote na predkladanie ponúk. Uchádzač na tento účel zabezpečí súhlas dotknutých osôb v dokumente, v ktorom sa nachádzajú osobné údaje dotknutej osoby. Predložením ponuky uchádzač súhlasí so spracovaním osobných údajov fyzických osôb uvedených v ponuke na účely zabezpečenia riadneho postupu verejného obstarávania.
  2. Osobné údaje budú spracúvané v súlade s platnou legislatívou za účelom predloženia ponuky, jej vyhodnotenia a zverejnenia v súlade so zákonom o verejnom obstarávaní.
  3. Práva osoby, ktorej osobné údaje sa spracovávajú, sú upravené v zákone č. 18/2018Z.z.o ochrane osobných údajov a o zmene a doplnení niektorých zákonov (ďalej aj ako „zákon o ochrane osobných údajov“).
  4. Verejný obstarávateľ má za to, že predložením ponuky uchádzač zodpovedá aj za zabezpečenie súhlasov všetkých ostatných dotknutých osôb so spracovaním osobných údajov uvedených v predloženej ponuke podľa zákona o ochrane osobných údajov. Uvedené platí aj pre prípad, keď ponuku predkladá skupina dodávateľov.

# **Generálna klauzula**

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v zákone o verejnom obstarávaní.

# **Zrušenie postupu verejného obstarávania**

* 1. Verejný obstarávateľ môže zrušiť použitý postup zadávania zákazky na základe dôvodov uvedených v § 57 zákonač.343/2015 Z.z. o verejnom obstarávaní.

# **Zoznam príloh k súťažným podkladom**

* + Príloha č. 1: Projektová dokumentácia
  + Príloha č. 2: Výkaz výmer
  + Príloha č. 3: Návrh zmluvy o dielo

**34. Opis predmetu zákazky**

Projekt sa bude realizovať v meste Nitra na území tzv. Boriny s prevládajúcim porastom borovice čiernej v juhovýchodnej časti privrátenej k mestskej časti Čermáň. Vlastníkom parciel na ktorých sa bude projekt realizovať je mesto Nitra a parcely sú klasifikované ako lesný pozemok. Nachádzajú sa tu tiež plochy cyklistického chodníka, spevnená plocha a stavby. Z hľadiska štruktúry mestskej zelene tvorí územie hlavnú stabilizačnú zložku kostry ekologickej stability mesta. Z hľadiska využitia pre obyvateľov je veľkým potenciálom pre trávenie voľného času v prírodnom prostredí v bezprostrednom dotykovom území s obytným súborom Klokočina a Čermáň. Hlavnými cieľmi návrhu je zvýšiť environmentálnu kvalitu územia a jestvujúcich porastov drevín a atraktívnosť lesného prostredia pre širokú verejnosť na oddych, šport a krátkodobú rekreáciu. Zároveň prezentovať jedinečný úsek dejín mesta viažuci sa k priestoru z obdobia tureckých vojen 15.až 17. storočia. Novými výsadbami a zásahmi do porastov sa dosiahne prirodzené druhové zloženie a formovanie porastov s princípmi prirodzenej obnovy lesa. Prispeje sa tiež k ekologickej stabilite sídelnej zelene a zlepšeniu biodiverzity a mikroklímy v zastavanom území mesta.

Riešené územie sa nachádza v severozápadnej časti širšieho centra mesta medzi mestskými časťami Staré mesto, Čermáň a Klokočina. Riešeným areálom je jeden z charakteristických prírodných segmentov v štruktúre mesta - kopec s porastom borovíc na juhovýchodnej strane zo strany mestskej časti Čermáň je prvou časťou riešenia projektu. Druhou časťou Boriny je severozápadná strana so spontánnym lesu blízkym listnatým porastom, pôvodne pasienok s lúkou zo strany Klokočiny. Nadmorská výška územia je 218 m n. m., pôvodný názov je Šibeničný vrch. Južná časť územia s porastom Borovice čiernej je v súčasnosti využívaná na prechádzky po vyšľapaných chodníkoch a športovanie, prípadne na prechádzky so psom. Cestnú sieť tvoria len vyšľapané cestičky okrem komunikácie predeľujúcej územie na dve časti, ktorá je so štrkovým povrchom a slúži ako prístupová cesta k vodárenským zariadeniam a vysielaču. Ten je v severnej časti na najvyššom bode lokality. V strede plochy sa nachádza asfaltová plocha, pôvodne polyfunkčné ihrisko. Vyvýšená časť tiež s asfaltovým povrchom je pódium, ktoré slúžilo do 70. tych rokov na ľudové veselice a zábavy. V území sa nachádzajú vodárenské zariadenia, vodojemy v oplotených areáloch. Na ploche lúčky v centrálnej časti na južnom okraji areálu je nelegálne ohnisko spontánne využívané najmä mládežou. Najcennejší historický objekt – takzvaná Turecká varta sa nachádza v strede porastu na južnom okraji plochy. Najnovšie historické prieskumy jednoznačne nepotvrdili jej funkciu varty, ako sa ľudovo nazýva. Jej pôvodnú funkciu ani dôvod vzniku doposiaľ nepoznáme. Vedie ku nej len odbočka s vyšľapaného chodníka. Mobiliár ani iné vybavenie sa tu nenachádzajú. Porast Borovice čiernej je prevládajúci, miestami sa sekundárnou sukcesiou vracajú prirodzené druhy drevín. Borovice sú na hranici svojej životnosti a mnoho jedincov je v zlom zdravotnom a kondičnom stave. V podraste je bohatá kríková etáž a pôdny pokryv brečtanom. Vegetačný kryt je dvojaký, južná časť s umelou výsadbou borovíc dali celej lokalite pomenovanie Borina. Borovica čierna (Pinusnigra) je drevina pôvodom z južnej Európy, kde rastie vo vysokých pohoriach. V našich zemepisných šírkach sa vysádzala ako nenáročná pionierska drevina, aj na mnohých miestach v Zoborských vrchoch, kde prvé výsadby pochádzajú z roku 1890. Husté porasty borovice čiernej úplne zmenili pôvodnú lúčnu a pasienkovú vegetáciu. V súčasnosti pod borovicami rastú ruže, hlohy, trnky, agáty. Časť lesného porastu v severnej časti vrchu tvorí porast lipy malolistej (Tiliacordata), v okrajových častiach, na juhozápade a západe dub cerový (Quercuscerris) a dub letný (Quercusrobur).Lesný porast pôsobí prirodzeným dojmom. Krovitá vegetácia je takisto bohatá. Prevládajú teplomilné druhy – bršlen bradavičnatý (Euonymusverrucosa), bršlen európsky (Euonymuseuropaea), višňa maha lebková (Cerasusmahaleb), liana - plamienok plotný (Clematisvitalba), svíb krvavý (Swidasanguinea). Na západnom okraji sa zachovali na malej ploche pozostatky rozsiahlejších lúčnych porastov. Možno tu nájsť stepné trávy – kostravuvaleskú (Festucavalesiaca), kavyľ vláskovitý (Stipacapillata), vzácnejšie fúzatkuprstnatú (Bothryochloaischaemum). Na jar kvitne hlaváčik jarný (Adonisvernalis), neskôr modrý ľan rakúsky(Linumaustriacum) a ľan tenkolistý (Linumtenuiflorum). V lete nenápadný, ale vzácny prerastlíkprútnatý (Bupleurumaffine), cesnak žltý (Alliumflavum), kotúčpoľný (Eryngiumcampestre). Lúčky postupne zarastajú hustým porastom trávy – ovsíka obyčajného (Arrhenatherumelatius) a kriačinami, čím sa ich rozloha zmenšuje a vzácnejšie rastliny postupne miznú. Celé územie je bez oplotenia okrem oplotení susediacich súkromných záhrad a je prístupné bez obmedzení. Vstup automobilom je zakázaný.

Riešeným územím je južná časť (54A) s výmerou 7,26 ha. Severná časť mimo riešené územie je porastená lesu blízkym porastom listnatých drevín a fragmentmi pôvodných lúk a pasienkov. Južná časť je s výsadbou vzrastlých Borovíc čiernych – Pinusnigra s podrastom. Napriek tomu z urbanistického a environmentálneho hľadiska pôsobí územie v štruktúre mesta ako celok. Podobne je s územím uvažované v územnom pláne mesta s funkciou ochrannej zelene s prípustnou krátkodobou rekreáciou a športom.

Novými výsadbami a zásahmi do porastov sa dosiahne prirodzené druhové zloženie a formovanie porastov s princípmi prirodzenej obnovy lesa. Prispeje sa tiež k ekologickej stabilite sídelnej zelene a zlepšeniu biodiverzity a mikroklímy v zastavanom území mesta. Nezanedbateľnou funkciou lesného prostredia územia, ktoré je jeho charakteristickým prvkom, ktorý vytvára jeho jedinečnú atmosféru a energiu pre duševný a telesný rozvoj človeka.

Stavba sa skladá z nasledujúcich stavebných objektov:

SO - 01 Prestavba porastov drevín

SO - 02 Stavebné úpravy chodníkov

SO - 03 Elektroinštalácie

SO - 04 Prvky urbárneho dizajnu

SO - 041 Stavebné úpravy centrálneho priestoru

SO - 042 Detské ihrisko

SO - 043 Telocvičňa v prírode

SO - 044 Pikniková lúka

SO - 045 Označenie náučného chodníka

SO - 046 Mobiliár

Bližšia špecifikácia jednotlivých prác na stavebných objektoch :

**SO-01 prestavba porastov drevín:**

**Realizačná časť**

Výrub stromov – klasicky motorovou pílou, priblíženie dreva na odvozné miesto: 200 ks

Výrub stromov pomocou stromolezeckej techniky: 10 ks

Obstaranie krytokorenných sadeníc – prvé zalesnenie: 15000 ks

Príprava pôdy na zalesnenie: 2 ha

Výsadba sadeníc – prvé zalesnenie: 15000 ks

Obstaranie krytokorenných sadeníc – opakované zalesnenie v druhom roku: 7500 ks

Výsadba sadeníc – opakované zalesnenie v druhom roku: 7500 ks

Starostlivosť o nárasty a kultúry v 1. roku po výsadbe, 2 zásahy počas vegetačného obdobia: 4 ha

Starostlivosť o nárasty a kultúry v 2. roku po výsadbe, 2 zásahy počas vegetačného obdobia: 4 ha

Predpokladané straty na zalesnení v týchto extrémne suchých a nepriaznivých podmienkach predstavujú cca 50 %. Z tohto dôvodu bude nutné vykonať opakované zalesnenie v druhom roku. Územie bude rozdelené na sektory:

Sektor 1 – Aktivity

Sektor 2 – severovýchod

Sektor 3 – Juh

Sektor 4 – Západ

**SO - 02 STAVEBNÉ ÚPRAVY CHODNÍKOV**

Predmetom návrhu úpravy chodníkov je spevnenie prístupovej cesty k centrálnej ploche s asfaltovou plochou určenou na kultúrne a spoločenské akcie a pokračovanie cesty od tejto asfaltovej plochy k piknikovej lúke. Uvedený úsek cesty sa napája na prístupovú komunikáciu od Slnečnej ul. k vysielaču, ktorá tvorí osovú komunikáciu predeľujúcu územie Boriny na dve časti. Súčasná prístupová cesta od uvedeného štrkového úseku je nespevnená. Dĺžka úseku od štrkovej cesty po asfaltovú plochu je 40 m. Šírka komunikácie je 3 m. Trasa je v pôvodnej nespevnenej ceste. Druhý úsek od asfaltovej plochy po piknikovú lúku je dĺžky 42m, šírka je 3 m. Trasa je navrhnutá s ohľadom k jestvujúcim stromom, ktoré maximálne obchádza. Vytýčenie trasy je na výkrese č. 5, vzorový rez je na výkrese č.16. Celková plocha komunikácie je 246 m2

Konštrukcia chodníka so sypaným povrchom je navrhnutá v zložení:

- drvené kamenivo 16/32 150 mm po zhutnení

- geotextília proti prerastaniu burín.

Konštrukcia chodníka nie je stabilizovaná obrubníkom, geotextília bude po stranách vyvedená na úroveň terénu. Lôžko komunikácie je vo výkope hĺbky 100 mm kvôli minimalizácii zásahov do terénu a kvôli skalnému podložiu.

**SO - 03 ELEKTROINŠTALÁCIE**

Riešenie a popis stavebného objektu tvorí samostatná príloha projektu

**SO - 04 PRVKY URBÁNNEHO DIZAJNU**

**SO - 041 Stavebné úpravy centrálneho priestoru**

Centrálnym priestorom je spevnená asfaltová plocha, ktorá má dve časti obdĺžnikových tvarov oddelené svahom. Výškový rozdiel obidvoch plôch je 0,8 m. V strede svahu je schodisko z betónových dielcov. Svah je čiastočne stabilizovaný dlažbou v päte svahu. V súčasnosti je zväčša porastený burinou, schodisko je zvetralé a stupne uvoľnené. Tieto stavebné úpravy zo 60-tych rokov 20. stor. budú vybúrané a odvezené. Povrch oboch plôch je z liateho asfaltu. Čiastočne je zvetralý, nerovnosti a praskliny však umožňujú aktivity na plochách bez obmedzení a prekážok. Dočasne sú ponechané bez úprav. Plocha je navrhnutá na využívanie pre kultúrne a spoločenské podujatia – divadlo malých foriem, historické vystúpenia, menšie koncerty. K tomuto účelu je navrhnutá stavebná úprava vyššie položenej západnej plochy na pódium. Navrhnuté je pozadie vo forme drevenej steny v tvare štilizovaného historizujúceho opevnenia z agátovej guľatiny. Stena vytvorí optické pozadie účinkujúcim a vytvorí intímne prostredie pod kmeňmi a korunami okolitých stromov. Pred zadnou stenou je navrhnutá predná stena, zložená z dvoch častí s vynechaním priechodu v strede. Tiež je štylizovanou siluetou ohrady hradiska s dvomi vežičkami. Tie sú len v siluete so strieškou. Táto predná stena je od zadnej vo vzdialenosti 3m. Tým je umožnené skryť potrebnú aparatúru, rekvizity alebo účinkujúcich pred pohľadom divákov – hľadisko na dolnej (východnej) ploche. Konštrukčné riešenie uvedených stien tvorí samostatná príloha projektu.

Svah oddeľujúci asfaltové plochy je navrhnutý na stavebnú úpravu z lomového kameňa. Ten bude ukladaný v uhle kopírujúcom sklon svahu. Spodný rad je osadený v betónovom základe, ostatné rady kameňov sú položené v cementovej malte. Kamene sú ukladané nepravidelne. V strede svahu je schodisko so 4schodiskovými stupňami. Šírka schodiska je 1 m. Hĺbka schodov je 0,4 m a výška 0,2 m. Schody sú z čela stupňa z parkového obrubníka 1000x200x50 uloženého v betónovej pätke. Schodiskový stupeň tvorí platňa s vymývaným betónom 1000x400x50 mm. Platne prečnievajú dopredu nad čelom stupňa 25 mm. Platne sú osadené do cementovej malty, pod ktorou je štrkové lôžko 16/32 hrúbky vrstvy 150 mm. Cementová malta je hrúbky vrstvy 50 mm. Schodisko je bez zábradlia. Rezy schodiska a spevnenia svahu je na výkrese č. 7.

**SO - 042 Detské ihrisko**

Detské ihrisko predstavuje zostava na preliezanie, ktorá je súborom polí na preliezanie po rôznych povrchoch a materiáloch – sieť, rebríky, kladiny, laná. Umožňuje preliezanie pre 15 detí súčasne. Principiálne nahrádza prírodné konštrukcie – kmene a konáre stromov a pomáha zvyšovať obratnosť, stabilitu a fyzickú kondíciu. Umiestnená je na ploche so stromami a podrastom, ktoré budú prispôsobené priestorovým požiadavkám preliezky. Ponechané budú všetky stromy v okolí preliezky spĺňajúce bezpečnostné vzdialenosti od konštrukcie. Tým bude preliezka prirodzene osadená do jestvujúceho porastu a prostredia. Lokalita –výkres č. 7 je popri prístupovej ceste k asfaltovej ploche na západnej strane. Výkres konštrukcie je č. 8.

**SO – 043 Telocvičňa v prírode**

Telocvičňa v prírode je sústavou solitérnych objektov na cvičenie osadených do terénu medzi vyšľapané chodníky v priestore medzi asfaltovou plochou a piknikovou lúkou. Tri prvky – sú medzi jestvujúcimi chodníkmi a 2 prvky sú medzi chodníkom a oplotením vodárenského areálu. Cvičné prvky umožňujú všestranné cvičenie rekreačným športovcom a širokej verejnosti. Terén bude upravený od miernych nerovností so zavezením jám, rovina nie je nevyhnutná. Jednotlivé cvičné prvky sú rovnakého materiálu – prírodná opracovaná guľatina z agátu. Drevené časti sú u niektorých prvkov doplnené o železné časti povrchovo pozinkované. Okolie jednotlivých prvkov je ponechané s pôvodným porastom. Povrch je rovnako riešený ako u predošlých prvkov 200 mm hrubou riečneho štrku8/16 na geotextílii so zdvihnutým okrajom na úroveň terénu. Aj tu je alternatíva vymývaný riečny štrk frakcie 08/16 tiež hrúbky vrstvy 200 mm. Plochy pod prvkami sú do vzdialenosti 1,5 m pôdorysne od konštrukcie cvičného prvku. Celková plocha je 85 m2. Celkové riešenie umožňuje využívanie jednotlivých prvkov samostatne bez obmedzenia ostatných cvičiacich. Telocvičňu tvorí súbor 5 prvkov : 1. bradlá, 2. rebriny a vysoká hrazda, 3. rebrík na rúčkovanie, 4. šplh po žrdi, 5.hrazdy. Prvky umožňujú cvičiť statické cviky a posilovanie. Jednotlivé prvky sa vzájomne dopĺňajú do logického celku. Konštrukcie sú prispôsobené terénu a osadené sú do priestoru na pozadí jestvujúcich stromov. Materiál opracovaná prírodná guľatina je spájajúcim prostriedkom s ostatnými konštrukciami v parku. Na okraji plochy telocvične je umiestnená infotabuľa s popisom a rozložením jednotlivých cvičných prvkov s pokynmi pre cvičiacich a lavička. Celá plocha vytvára príjemné prostredie pre cvičenie. Všetky konštrukcie cvičných prvkov sú na výkresoch č. 9 a 10.

**SO - 044 Pikniková lúka**

Altánok so sedením – je navrhnutý pre sedenie na troch lavičkách upevnených na nosných stĺpoch pod strechou. Strecha je osemuholník stanového tvaru s krytinou z dosiek 150x20 mm kladených vodorovne s prekrytím spodnej dosky. Nosná konštrukcia je z agátových guliačov priemeru 200 mm, rovnako vodorovné trámy. Konštrukcia strechy je zo smreku. Osadenie do terénu je v betónových pätkách ako u všetkých konštrukcií v areály. Altánok je umiestnený na rovinatej ploche v trávniku v severovýchodnom okraji piknikovej lúky v dostatočnej vzdialenosti od ostatných prvkov a cyklistického chodníka – výkres č. 5. Konštrukčné riešenie - pôdorys s pohľadmi a rezmi je na výkrese č. 11. Piknikové sedenie je navrhnuté ako tri súpravy 2 lavičiek a 1 stôl. Lavičky sú jednoduché z polguliačov prírodného tvaru na dvoch guliačoch z agátu bez operadla, stôl je podobnej konštrukcie z dvoch polguliačov tvoriacich celistvú stolovú plochu tiež na guliačových nohách. Okrem týchto súprav sú voľne v ploche trávnika pri cyklistickom chodníku 2 lavičky totožnej konštrukcie a 2 nádoby na odpad. Ich konštrukčné riešenie je na výkrese č. 13, umiestnenie je na výkrese č. 5. Osadené sú v betónových pätkách.

Ohnisko je umiestnené centrálnej polohe piknikovej lúky. 8,4 m od východného okraja a 5 m od piknikových sedení – výkres č. 5.. Navrhnuté je jednoduchej konštrukcie kamenného múrika z lomového kameňa spájaného cementovou maltou. Pôdorys je kruhový s vnútorným priemerom 600 mm, hrúbka múrika je 300mm, výška 200 mm. Okolo ohniska je štrková vrstva frakcie 04/08 hrúbky vrstvy 100 mm. Celkový priemer tejto štrkovej plochy je 3800 mm. V štrkovej ploche je do kruhu orientované sedenie striedavo na lavičke a dvoch stoličkách z guliačových segmentov. Polomer kruhu sedenia je 1700 mm. Vytýčenie a konštrukčné riešenie ohniska je na výkrese č. 12.

**SO - 045 Označenie náučného chodníka**

Náučný chodník je lokalizovaný na trase vyšľapaného chodníka v smere severovýchod od piknikovej lúky smerom na kopec pri areály vodárenského zariadenia –výkres č. 5. Miesto na temene kopca je ideálnou lokalitou na posedenie s výhľadom na okolité časti mesta smerom na Kalváriu. Začiatok chodníka pri križovaní vyšľapaných trás cca 20 m od piknikovej lúky bude označený symbolickou bránou – Brána času.

Brána návštevníka prenesie v čase o 250 rokov dozadu do obdobia 15. – 17. storočia a pripomenie čas vojen, násilia, chorôb a podmienok života v meste Nitra na základe historických faktov. Táto časť zaujímavej histórie mesta sa dotýka obdobia protitureckých a stavovských vojen a nepokojov. Cieľom je originálnou a pútavou formou prezentovať časť histórie mesta a okolia, ktorá v meste doposiaľ nie je nikde prezentovaná. Lokalita sa s týmto obdobím priamo spája so stavbou Tureckej hlásky, stavby, ktorá dokladovateľne bola postavená v lokalite Boriny – Šibeničného vrchu.

Brána času je jednoduchej konštrukcie dvoch zvislých trámov z agátovej guľatiny priemeru 170 mm, spojené do siluety brány vodorovným prekladom guľatina priemer 120 mm vo výške 2500 mm. Siluetu dopĺňajú dva šikmé trámy – konštrukčné riešenie je na výkrese č. 14. Farebná úprava konštrukcií všetkých prvkov náučného chodníka je tónovaná od čiernej po svetlo hnedú smerom nahor. Táto farebná úprava spája všetky prvky a konštrukcie náučného chodníka do jedného výtvarného celku. Po prejdení Brány času budú viesť návštevníka chodníkom zvislé koly vedľa chodníka. Rozostavané sú vo vzdialenostiach 5 – 6m a sú z opracovanej agátovej guľatiny priemeru 120 – 150 mm stúpajúcich výšok od 700 mm do 1000 mm. Hornú hranu majú šikmo zrezanú. Celkový počet kolov je 10.

Na temene kopca je plastika (konštrukcia) Pamätník obdobia protitureckých a stavovských vojen. Zložený je z jednoduchej trámovej konštrukcie. Nosná časť sú 4 zvislé stĺpy z agátovej guľatiny výšky 4500 mm nad terénom. Pôdorysne tvoria pravidelný štvorec so stranami 3000 mm. Na zvislé stĺpy sú uchytené vodorovné preklady z agátovej guľatiny priemerov 150 a 120 mm. Usporiadané sú tak, že na západnej strane smerom k piknikovej lúke sú 3 preklady, na bočných stranách – sever a juh sú 2 preklady a na zadnej východnej strane je 1 preklad. Uprostred štvorca je umiestnený kamenný blok s rozmermi výška 1000 mm, šírka600 mm. Na kamennom opracovanom bloku je tabuľka s textom vyjadrujúcim vďaku obyvateľov mesta za ukončenie obdobia vojen a nepokojov. Text bude pred realizáciou konzultovaný a schválený investorom. V kruhovom pôdoryse okolo pamätníka budú umiestnené informačné objekty s informáciami o predmetnom historickom období. Obsah a spracovanie je uvedené v prílohe tejto správy. Konkrétne texty a obrazové prílohy budú navrhnuté pred realizáciou v spolupráci s investorom. Konštrukcia pamätníka je na výkrese č. 14. Počet objektov je 5 a ich konštrukcia a dizajn je v obrazovej prílohe tejto správy. Materiál nosnej konštrukcie sú hranoly dub 80x60 mm. Výplň povrchu objektov je zhotovená nepravidelným prekrývaním hranolov a dosiek s postupným zväčšovaním medzier smerom hore – obrazová príloha. Farebné riešenie je totožné s predošlými konštrukciami. Povrchová úprava je vodou riediteľným moridlom a transparentným lakom. Kotvenie do terénu je na L profiloch do betónovej pätky – betón C 16/20. Celková výška objektov je 3000 mm. Informačná časť má rozmer 1000x 700 mm a tvorí ju oceľový plech hrúbky 2 mm. Informácie sú na exteriérovej fólii tlačené zospodu. Pamätník je doplnený 3 agátovými lavičkami. Presné umiestnenie konštrukcie pamätníka a informačných objektov bude v teréne pred realizáciou.

**SO - 046 Mobiliár**

Prírodné lavičky z agátu sú umiestnené 2 kusy na piknikovej lúke, 1 kus pri detskom ihrisku, 1 kus pri telocvični v prírode, 2 kusy na západnej strane areálu s výhľadom na Klokočinu a Čermáň, 2 kusy pri objekte Turecká varta, 2 kusy pri cyklistickom chodníku a 3 kusy pri Pamätníku obdobia protitureckých a stavovských vojen. Spolu ich je 13, lokalizácia je na výkrese č. 5. Vytvárajú intímne miesta na posedenie v prírode. Konštrukcia je Agátový segment (polguliač) rozmerov 400x2000 mm. Osadené sú na 2 nohách z agátových guliačov. Do terénu sú kotevné v pätke na spodku jamy v betóne a dosypané lomovým kamenivom. Drevo je odkôrnené a opracované. Detail je na výkrese č. 13. Počet prírodných lavičiek je 13 kusov. Nádoby na odpad zodpovedajú materiálom a charakterom lavičkám. Skladajú sa z vnútornej nádoby z pozinkovaného plechu, obvodový plášť tvoria segmenty guliača z agátu. Nosná konštrukcia je z L profilu 30x30 mm viď výkres č. 13. Celkový počet nádob sú 4 kusy, umiestenie - 2 kusy na piknikovej lúke a 2 kusy pricentrálnej asfaltovej ploche je na výkrese č. 5. Informačné tabule z agátového dreva navrhnuté sú po 1 kuse pri detskom ihrisku s informáciami o bezpečnosti a podmienkach používania herných prvkov, 1 kus pri telocvični v prírode, 1 kus na piknikovej lúke, 1 kus pri objekte Tureckej varty, 1 kus pri vstupe do územia pri detskom ihrisku a 1 kus pri vstupe na piknikovú lúku spolu 6 kusov. Materiál konštrukcie je opracovaná agátová guľatina a agátové dosky. Tabula je z oceľového plechu hrúbky 2mm, na ktorom je fólia s potlačou. Rozmer fólie aj tabule je 700x600mm orientovaná zvislo. Tabula je znázornená na výkrese č. 15. Obsahová stránka a grafická úprava tabúl budú dopracované pred realizáciou v spolupráci s investorom.

Podrobná špecifikácia predmetu zákazky sa nachádza v Projektovej dokumentácii diela.